Omvikdalen

Omvikdalen (også skrevet Åmvikdalen og Åmvikedalen) er et dalføre i Kvinnherad kommune i Hordaland.

Dalen ligger på sørøstsiden av Hardangerfjorden omtrent 4 km sør for Rosendal. Det er en typisk U-dal gravd ut av isen, rundt 5 km lang og 1 km bred. I den flate dalbunnen ligger en breavsatt morene som elven har gravd ut til terrasser. På begge sider av dalen går fjellene opp mot 1000 meter over havet. Riksvei 48 går gjennom bygda, og det går vei opp dalen til Matre og inn mot Folgefonna.

mini|left|Nistovetunet
Ved sjøen ligger Dimmelsvik, det gamle tingstedet for området, her ligger tinghuset og et gammelt handelssted. Dimmelsvik er postadressen for bygda. Lenger opp i dalen ligger forfatteren Jens Tvedts barndomshjem, med en samling av bøkene hans. I bygda finner vi også Nistovetunet og Bakkastova, to gamle røykestuer, eid av Sunnhordland museum.

I dag er bygda et viktig jordbruksområde, med vekt på melkeproduksjon og sauedrift.

Bygda har idrettslag,Omvikdalen idrettslags hjemmesider barneskole og barnehage.

 Referanser 

 Eksterne lenker 
 Kart, turbeskrivelser 

Kategori:Kvinnherads geografi
Kategori:Daler i Vestland